-ผมเป็นคนที่ไม่ชอบทานก๋วยเตี๋ยวนะคับ แต่มาร้านนี้เพื่อทานแบบหม้อไฟโดยเฉพาะ ต้องบอกว่าเนื้อของที่นี่อร่อยกว่าทุกๆร้านไม่ว่าจะเป็นร้านหรูเนื้อนำเข้าจากที่ไหน ก็สู้ที่นี่ไม่ได้แน่นอน
-ราคาของเนื้อพิเศษที่สั่งมากินแบบหม้อไฟ ส่วนใหญ่จะราคาประมาณ 300-450 บาท แต่ให้มาเยอะนะคับ เพราะงั้นถือว่าไม่แพง
-เด็กเสิร์ฟเป็นพม่า บางทีสื่อสารเข้าใจยากสักหน่อย
-เมนูที่ได้ลองทานมาแล้ว ขอไล่อันดับจากอร่อยสุดลงไปนะคับ
1.เนื้อซุปเปอร์ เป็นเนื้อแดงติดมันน้อย อันนี้ต้องบอกว่าสุดยอดเลย จะเนื้อมัตสึสากะเนื้อโกเบเนื้อวากิวหรืออะไรก็ตามที่เคยกินมาจานละ2พันก็เทียบไม่ได้ ได้รสชาติของเนื้อแบบเต็มๆ พิมพ์ไปก็ทรมานใจอยากกินอีก จานละ450บาท
2.เอ็นแก้ว(เนื้อ) อันนี้ก็สุดยอดอีกแล้วคับ ไม่เคยเจอเอ็นแก้วที่ไหนอร่อยเท่านี้อีกแล้ว เคี่ยวมาจนเอ็นละลายในปากชนิดแทบไม่น้องเคี้ยวกันเลยทีเดียว ถาดละ60บาท
3.หมูคุโบุตะ มี2แบบ แบบธรรมดากะแบบพิเศษ อันนี้ผมงงๆเพราะผมว่าแบบธรรมดาอร่อยกว่า แต่ขอแนะนำนิดนึงว่า ไม่ควรทานหมูดำหลังจากที่ทานเนื้อซุปเปอร์ไปแล้ว เนื่องด้วยเนื้อซุปเปอร์มันอร่อยมากจนทำให้หมูดำไร้รสชาติไปเลย ดังนั้นทานหมูดำให้หมดก่อนนะคับ แบบธรรมดา60บาท แบบพิเศษ300บาทมั้งคับ จำไม่ได้
4.เนื้อใต้ซี่โครง เป็นเนื้อติดมัน จานละ450บาท อันนี้ก็อร่อยมากอีกเหมือนกัน แต่สู้ซุปเปอร์ไม่ได้ ตอนแรกก็กินแต่อันนี้แหละ จนเจอซุปเปอร์เข้าไป ไม่สั่งอีกเลย 555
5.ผักบุ้งคับ กินคู่กันไปกับเนื้อ ขอบอกว่าแจ่มมาาาาาาาก

-ล่าสุดเห็นมีเนื้อวากิวเพิ่มเข้าใหม่ จานละ600บาท ยังไม่ได้ลอง เสร็จซุปเปอร์ก่อนทุกที มันยากจะห้ามใจ
-น้ำจิ้มของทางร้านผมว่าไม่ค่อยโดนเท่าไร ชอบปรุงเองมากกว่าแบบกินเกาเหลาอ่ะ
-บางครั้งมาคนเดียว ก็ประมาณ600นิดๆ กินจนพุงกาง ผมว่าไม่แพงเลยสำหรับคุณภาพล้นหม้ออย่างนี้
-วันจันทร์-ศุกร์ ปิด22.00
 วันเสาร์-อาทิตย์ ปิด20.00